b'\n_START_ARTICLE_\nMike Beuttler\n_START_SECTION_\n\xc5\xbdivljenjepis\n_START_PARAGRAPH_\nDebitiral je v sezoni 1971, ko je na petih dirkah dvakrat odstopil, enkrat je bil diskvalificiran, dvakrat pa je dirko sicer kon\xc4\x8dal, toda zaradi prevelikega zaostanka za zmagovalcem je bil neuvr\xc5\xa1\xc4\x8den. Vzporedno je nastopal tudi v prvenstvu Evropske Formule 2, kjer je v sezoni 1971 zasedel sedmo mesto v dirka\xc5\xa1kem prvenstvu z eno zmago. V naslednji sezoni 1972 je nastopil na desetih dirkah Formule 1, najbolj\xc5\xa1i rezultat pa je dosegel na dirki za Veliko nagrado Nem\xc4\x8dije, kjer je bil osmi. V Formuli 2 je v sezoni 1972 zasedel deveto mesto v prvenstvu. V sezoni 1973 Formule 1 je ob \xc5\xa1estih odstopih na dirki za Veliko nagrado \xc5\xa0panije s sedmim mestom le za mesto zgre\xc5\xa1il uvrstitev med dobitnike to\xc4\x8dk, a dosegel svoj najbolj\xc5\xa1i rezultat v karieri. V Formuli 2 je v sezoni 1973 osvojil sedmo mesto v prvenstvu, nato pa se je upokojil kot dirka\xc4\x8d. Leta 1988 je umrl za AIDS-om.'